বিতর্কিত মন্তব্যের জন্য ক্ষমা চাইলেন সুপ্রিম কোর্টের প্রাক্তন বিচারপতি!

ওয়েব ডেস্ক : সামাজিক মাধ্যমে করা একটি মন্তব্যকে কেন্দ্র করে বিতর্কের মুখে পড়লেন সুপ্রিম কোর্টের (Supreme Court) প্রাক্তন বিচারপতি মার্কন্ডেয় কাটজু (Markandey Katju)। যা নিয়ে বিচারপতিকে নিয়ে শুরু হয়েছে জোর বিতর্ক। এই বিতর্কের মাঝে পড়ে ক্ষমা চেয়ে নিলেন বিচারপতি কাটজু।

সম্প্রতি সমাজমাধ্যমে একটি পোস্ট শেয়ার করেছিলেন প্রাক্তন বিচারপতি মার্কন্ডেয় কাটজু (Markandey Katju)। তিনি লিখেছিলেন, ‘শুনানির সময় যেসব মহিলা চোখ টিপতেন, তাঁদের ভালো(ফেভারেবল) অর্ডার দিয়েছি।’ সুপ্রিম কোর্টের একজন বিচারপতির করা এমন মন্তব্য নিয়ে শুরু হয়েছিল জোর সমালোচনা।

আরও খবর : Whatsapp-এ বিয়ের নিমন্ত্রণ! এক ক্লিকেই সর্বস্বান্ত সরকারি কর্মী

সুপ্রিম কোর্টে প্রাক্তন বিচারপতির ওই মন্তব্য শুধু নারী বিদ্বেষী নয়, মহিলা আইনজীবীদের মর্যাদা, বিশ্বাসযোগ্যতা, যোগ্যতা, সততা এবং পেশাগত অবস্থানের প্রতি চরম অবমাননাকর। যিনি একসময় সাংবিধানিক মূল্যবোধ দায়িত্বের সঙ্গে পালন করেছেন, তেমন এক সুপ্রিম কোর্টের প্রাক্তন বিচারপতির কাছ থেকে এমন মন্তব্য অত্যন্ত বেদনাদায়ক। গণতান্ত্রিক সমাজে এমন ভাবনাচিন্তার কোন স্থান নেই জানানো হয়েছে সুপ্রিম কোর্টের মহিলা আইনজীবী অ্যাসোসিয়েশনের তরফে। এই ঘটনায় বিচারপতিকে নিঃশর্ত ক্ষমা চাওয়ার দাবি জানানো হয়েছে।

বার অ্যাসোসিয়েশন ইন্ডিয়ার তরফেও বলা হয়, এমন মন্তব্য লিঙ্গ বৈষম্যমূলক, মহিলা আইনজীবীদের কাছে হতাশাজনক, বিচার ব্যবস্থার প্রতি লজ্জাজনক। এই বিতর্কের পর প্রাক্তন বিচারপতি কাটজু (Markandey Katju) বলেছেন, স্রেফ মজা করে বলেছিলাম। কিছু পরেই ওই পোস্ট মুছেও দিয়েছি। যদিও দেখতে পাচ্ছি, বহু মহিলা আইনজীবী বিষয়টিকে সিরিয়াসলি নিয়েছেন, আঘাত পেয়েছেন। তাই ক্ষমা চাইছি।